S-930/2013

Mál þetta, sem var dómtekið 12. f.m., er höfðað með ákæru ríkissaksóknara, útgefinni 31. október 2013, á hendur S-kk-þgf J. H-kk-þgf, kt. 000000-0000, Hlíðarbyggð 12 í Garðabæ.

Í ákærunni er gerð svofelld grein fyrir sakargiftum:

„I.

Aðallega fyrir fjárdrátt í opinberu starfi en til vara fyrir umboðssvik í opinberu starfi, með því að hafa sem fjármálastjóri Háskóla Íslands, kennitala 000000-0000, á tímabilinu 22. febrúar 2007 til og með 10. desember 2011, greitt með kreditkortum Háskóla Íslands sem ákærði hafði til umráða, í 59 neðangreindum tilvikum, fyrir vöru og/eða þjónustu sem ákærði keypti í eigin þágu og voru Háskóla Íslands óviðkomandi, samtals að fjárhæð kr. 1.390.591. Með þessu misnotaði ákærði aðstöðu sína til að skuldbinda Háskóla Íslands til að greiða fyrir vöru og/eða þjónustu í þágu ákærða. Reikningar vegna heimildarlausrar notkunar kortanna voru greiddir með millifærslu fjármuna af bankareikningi Háskóla Íslands nr. 137-26-476, notkunin sundurliðast sem hér greinir:

Telst þetta aðallega varða við 247. gr. almennra hegningarlaga nr. 19/1940, sbr. 138. gr. sömu laga, en til vara við 249. gr., sbr. 138. gr. sömu laga.

II.

Aðallega fyrir fjársvik í opinberu starfi en til vara fyrir fjárdrátt í opinberu starfi, með því að hafa sem fjármálastjóri Háskóla Íslands, kennitala 000000-0000:

1. Blekkt gjaldkera Háskóla Íslands, þann 10. júlí 2009, til að greiða tilhæfulausan reikning útgefinn af Amon ehf., kennitala 000000-0000, sem þá var í eigu ákærða, að fjárhæð kr. 724.217. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands, þrátt fyrir að hafa vitað að reikningurinn væri tilhæfulaus, voru fjármunirnir millifærðir af gjaldkeranum að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði hafði prókúru á, og inn á bankareikning Amon ehf., nr. 545-26-530.

2. Blekkt gjaldkera Háskóla Íslands, þann 3. júní 2010, til að greiða tilhæfulausan reikning útgefinn af Amon ehf., kennitala 000000-0000, sem þá var í eigu ákærða, að fjárhæð kr. 299.192. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands, þrátt fyrir að hafa vitað að reikningurinn væri tilhæfulaus, voru fjármunirnir millifærðir af gjaldkeranum að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði hafði prókúru á, og inn á bankareikning Amon ehf., nr. 545-26-530.

3. Blekkt gjaldkera Háskóla Íslands, þann 8. nóvember 2010, til að endurgreiða sér útlagðan kostnað til Conferences and Ideas ehf., kennitala 000000-0000, að fjárhæð kr. 160.000, vegna fyrirlestrar sem var Háskóla Íslands óviðkomandi. Í kjölfar þess að ákærði hafði útfyllt eyðublað vegna uppgjörs útlagðs kostnaðar vegna fyrirlestrar og samþykkt það, þrátt fyrir að hafa vitað að eyðublaðið væri tilhæfulaust, voru fjármunirnir millifærðir af gjaldkeranum að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á persónulegan bankareikning ákærða nr. 528-26-8008.

4. Blekkt gjaldkera Háskóla Íslands, þann 12. janúar 2012, til að endurgreiða sér útlagðan kostnað til R-x-x F-x-x R-x-x S-x-x, kennitala 000000-0000, að fjárhæð kr. 313.500, vegna ráðgjafarvinnu sem var Háskóla Íslands óviðkomandi. Í kjölfar þess að ákærði hafði útfyllt eyðublað vegna uppgjörs útlagðs kostnaðar vegna ráðgjafarvinnu og samþykkt það, þrátt fyrir að hafa vitað að eyðublaðið væri tilhæfulaust, voru fjármunirnir millifærðir af gjaldkeranum að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á persónulegan bankareikning ákærða nr. 528-26-8008.

Telst þetta aðallega varða við 248. gr. almennra hegningarlaga nr. 19/1940, sbr. 138. gr. sömu laga, en til vara við 247. gr., sbr. 138. gr. sömu laga.

III.

Aðallega fyrir fjársvik í opinberu starfi en til vara fyrir fjárdrátt í opinberu starfi, með því að hafa sem fjármálastjóri Háskóla Íslands, kennitala 000000-0000:

1. Blekkt gjaldkera Háskóla Íslands, þann 8. apríl 2009, til að greiða reikning útgefinn af Gestion De Capitaux, Inc., að fjárhæð USD 5.200 að jafnvirði kr. 663.444 að meðtöldum kostnaði, vegna erlendrar þjónustu sem var Háskóla Íslands óviðkomandi. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands, voru fjármunirnir millifærðir af gjaldkera Háskóla Íslands að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á bankareikning nr. 0374032392200 í eigu Gestion De Capitaux, Inc. í Security Bank Corporation í Bandaríkjunum.

2. Blekkt gjaldkera Háskóla Íslands, þann 14. maí 2009, til að greiða reikning útgefinn af Gestion De Capitaux, Inc., að fjárhæð USD 11.040 að jafnvirði kr. 1.404.950 að meðtöldum kostnaði, vegna erlendrar þjónustu sem var Háskóla Íslands óviðkomandi. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands, voru fjármunirnir millifærðir af gjaldkera Háskóla Íslands að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á bankareikning nr. 00102686171 í eigu Gestion De Capitaux, Inc. í viðskiptabankanum BCR í Bandaríkjunum.

3. Blekkt gjaldkera Háskóla Íslands, þann 26. júní 2009, til að greiða reikning útgefinn af Assetpoint Group, Inc., að fjárhæð USD 20.196 að jafnvirði kr. 2.582.059 að meðtöldum kostnaði, vegna erlendrar þjónustu sem var Háskóla Íslands óviðkomandi. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands, voru fjármunirnir millifærðir af gjaldkera Háskóla Íslands að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á bankareikning nr. 238152300010 í eigu Assetpoint Group, Inc. í PNB Bank í Bandaríkjunum.

4. Blekkt gjaldkera Háskóla Íslands, þann 27. júlí 2009, til að greiða reikning útgefinn af Gestion De Capitaux, Inc., að fjárhæð USD 12.401,50 að jafnvirði kr. 1.555.793 að meðtöldum kostnaði, vegna erlendrar þjónustu sem var Háskóla Íslands óviðkomandi. Í kjölfar þess að ákærði hafði samþykkt reikninginn til greiðslu fyrir hönd Háskóla Íslands voru fjármunirnir millifærðir af gjaldkera Háskóla Íslands að undangengnum greiðslufyrirmælum ákærða, af bankareikningi Háskóla Íslands nr. 137-26-476 hjá Landsbankanum, sem ákærði var með prókúru á, og inn á bankareikning nr. 00102686171 í eigu Gestion De Capitaux, Inc., í viðskiptabankanum BCR í Bandaríkjunum.

Telst þetta aðallega varða við 248. gr. almennra hegningarlaga nr. 19/1940, sbr. 138. gr. sömu laga, en til vara við 247. gr., sbr. 138. gr. sömu laga.“

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað sakargiftir samkvæmt ákæru. Var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru. Brot ákærða samkvæmt I. kafla hennar varða við 249. gr., sbr. 138. gr. almennra hegningarlaga. Að mati dómsins ber á hinn bóginn að virða þá háttsemi ákærða, sem lýst er í köflum II og III, sem fjársvik. Verða þau brot hans því heimfærð undir 248. gr., sbr. 138. gr. laganna. Er í síðargreinda ákvæðinu mælt fyrir um það að hafi opinber starfsmaður gerst sekur um refsilagabrot með verknaði, sem telja verður misnotkun á stöðu hans, og við því broti er ekki lögð sérstök refsing sem broti í embætti eða sýslan, skuli hann sæta þeirri refsingu sem við því broti liggur, en þó svo aukinni að bætt sé við hana allt að helmingi hennar.

Ákærði er fæddur í janúar 1964. Hann játaði brot sín hreinskilningslega og hefur ekki áður sætt refsingu. Þá hefur hann að mestu bætt það tjón sem hlaust af brotum hans og samið við Háskóla Íslands um greiðslu á því sem eftir stendur. Á móti kemur að um talsverðar fjárhæðir var að ræða, en það á einkum við um fjögur fjársvikabrot hans samkvæmt III. kafla ákæru sem framin voru á fyrri hluta árs 2009. Að þessu virtu og með hliðsjón af 77. gr. almennra hegningarlaga þykir refsing ákærða hæfilega ákveðin fangelsi í 9 mánuði. Þykir mega ákveða að hún verði að hluta til bundin skilorði og svo sem nánar greinir í dómsorði.

Dæma ber ákærða til að greiða þóknun skipaðs verjanda síns, G-kk-ef Á-kk-ef hæstaréttarlögmanns, 313.750 krónur, og hefur þá verið tekið tillit til virðisaukaskatts. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, S-kk-nf J. H-kk-nf, sæti fangelsi í 9 mánuði, en fresta skal fullnustu 6 mánaða af refsivistinni og sá hluti hennar falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði þóknun skipaðs verjanda síns, G-kk-ef Á-kk-ef hæstaréttarlögmanns, 313.750 krónur.

Þ-kk-nf I-kk-nf N-kk-nf